
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 101 


18 Φεβρουάριου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 1,248 στρεμμά¬ 
των στη θέση «Δεμίρ Αγά» του Δήμου Καρπενησιού 
του Νομού Ευρυτανίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Θεσμοθέτηση Ζώνης Α απολύτου προστασίας του αρ¬ 
χαιολογικού χώρου στη θέση «Φραγκοκκλησιά» πε¬ 
ριοχής Κοινότητας Ριζών Ν. Πρεβέζης και καθορι¬ 
σμός χρήσεως γης εντός αυτής. 2 

Χαρακτηρισμός ως διατηρητέου κτιρίου, φερομένου 
ως ιδιοκτησία Μαρίας - Χιόνης Τροιζή, που βρίσκε¬ 
ται στην συνοικία «Πλατανέλι» του οικισμού Πλω- 
μαρίου της νήσου Λέσβου και καθορισμός ειδικών 


όρων και περιορισμών δόμησης αυτού. 3 

Αναστολή οικοδομικών εργασιών και χορήγηση οικο¬ 
δομικών αδειών στον οικισμό της κοινότητας Κρυο- 
νερίου Αττικής. 4 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 150 (1) 

Κήρυξη ως αναδασωτέας εκτάσεως 1,248 στρεμμάτων 
στη θέση «Δεμίρ Αγά» του Δήμου Καρπενησιού του 
Νομού Ευρυτανίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤΕΡ. ΕΛΛΑΔΑΣ 
Έχοντας υπόψη: 

1) Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 


2) Τις διατάξεις του Ν. 998/1979 «περί προστασίας των 
δασών και δασικών εν γένει εκτάσεων της Χώρας» και συ¬ 
γκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

γ) Του άρθρου 24 παρ. 1. 

3) Τις διαταγές του Υπουργείου Γεωργίας: α) 160417/ 
1160/8.7.80, β) 181870/3282/12.8.80 και γ) 71992/ 
34747/30.4.92. 

4) Τις διατάξεις του άρθρου 12 παρ. 3 του Ν. 2040/92. 

5) Την αριθμ. 6747/29.9.97 απόφαση Γενικού Γραμμα¬ 
τέα Περιφέρειας Στερεός Ελλάδας «εξουσιοδότηση για 
υπογραφή με εντολή Γ.Γ.Π.Σ.Ε. στους Προϊσταμένους 
των Δασικών Υπηρεσιών». 

6) Την αριθμ. 375/26.1.99 πρόταση του Δασαρχείου 
Καρπενησιού περί κυρήξεως αναδασωτέας, της αναφε- 
ρομένης στο θέμα εκτάσεως, αποφασίζουμε: 

Κηρύσουμε αναδασωτέα, με σκοπό την αποκατάσταση 
τη καταστραφείσας δασικής βλάστησης κατόπιν πυργκα- 
γιάς στη δημόσια έκταση δασικού χαρακτήρα 1,248 
στρεμμάτων που βρίσκεται στη θέση Δεμίρ Αγά του Δή¬ 
μου Καρπενησιού και προσδιορίζεται από τα στοχεία 
Α,Β,Γ,Δ,Ε,Ζ,Η,Ε,Α στο συνημμένο διάγραμμα, το οποίο α¬ 
ποτελεί αναπόσπαστο μέρος της αποφάσεως αυτής και έ¬ 
χει όρια: 

Ανατολικά: Δημόσια έκταση δασικού χαρακτήρα (θα¬ 
μνοσκεπής) έκταση μη δασικού χαρακτήρα. 

Δυτικά: Δημόσια έκταση δασικού χαρακτήρα (θαμνο¬ 
σκεπής). 

Βόρεια: Δημόσια έκταση δασικού χαρακτήρα (θαμνο¬ 
σκεπής). 

Νότια: Δημόσια έκταση δασικού χαρακτήρα (θαμνοσκε¬ 
πής). 

Η απόφαση αυτή να δημοσιευθεί στην Εφημερίδα Κυ- 
βερνήσεως. 

Καρπενήσι, 28 Ιανουάριου 1999 

Δ/ντής Δασών Ευρυτανίας 
ΒΑΣΙΛΕΙΟΣ ΑΛΕΞΑΝΔΡΙΔΗΣ 

Αριθ. πρωτ. ΥΠΠΟ/ΑΡΧ/Α1/Φ12/5874/267 (2) 

Θεσμοθέτηση Ζώνης Α απολύτου προστασίας του αρχαι¬ 
ολογικού χώρου στη θέση «Φραγκοκκλησιά» περιοχής 
Κοινότητας Ριζών Ν. Πρεβέζης και καθορισμός χρήσε¬ 
ων γης εντός αυτής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11,90 Κ.Υ.Α. ( Φ.Ε.Κ. 
743/Β/29.11.90) «Εξαίρεση από τον περιορισμό των τριών 
υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Το Ν. 1127/81 «Περί κυρώσεως της εις Λονδίνον, την 
6η Μαΐου 1969, υπογραφείσης Ευρωπαϊκής Συμβάσεως 
δια την προστασίαν της αρχαιολογικής κληρονομιάς» 
(ΦΕΚ 32/Α/81). 

5. Τις ομόφωνες γνωμοδοτήσεις του Κεντρικού Αρχαιο¬ 
λογικού Συμβουλίου, όπως διατυπώθηκαν στις αρ. 
37/17.10.95 & 24/22.5.97 Πράξεις του. 

6. Το αρ. ΥΠΠΟ/ΑΡΧ/Α1 /Φ43/842/31 /9.1.1998 Υ.Α., περί 
κηρύξεως του αρχαιολογικού χώρου στη θέση «Φρα- 
γκοκκλησιά» περιοχής Κοινότητας Ριζών Ν. Πρεβέζης. 

7. Το αρ. πρωτ. ΥΠΠΟ/ΑΡΧ/Α1/Φ43/200867/1286/ 
6.5.1998 έγγραφό μας, με το οποίο ανακοινώθηκε η κή¬ 
ρυξη του εν λόγω αρχαιολογικού χώρου, αποφασίζουμε: 

Για λόγους αποτελεσματικότερης προστασίας του κη¬ 
ρυγμένου αρχαιολογικού χώρου στη θέση «Φραγκοκκλη- 
σιά» περιοχής Κοιν. Ριζών Ν. Πρεβέζης (όπου σώζονται τα 
ερείπια εκτεταμένου κτηριακού συγκροτήματος των ρω¬ 
μαϊκών χρόνων, καθώς και διάσπαρτες αρχαιότητες) και 
της φυσιογνωμίας του χώρου αυτού, καθορίζεται αδόμη- 
τη Ζώνη Α απολύτου προστασίας στο τμήμα του αρχαιο¬ 
λογικού χώρου που σημειώνεται στο συνημμένο στην πα¬ 
ρούσα απόφαση απόσπασμα χάρτου κλ. 1:5000, περι¬ 
κλειόμενο από την πολυγωνική γραμμή που ενώνει τα 
σημεία Α-Β-Γ-Δ-Ε-ΣΤ-Ζ-Η-Θ-Ι-Κ-Λ-Μ-Ν-Ξ-Ο-Α. 

Τα παραπάνω σημεία αντιστοιχούν σε ζεύγη κρατικών 
συντεταγμένων που σημειώνονται σε πίνακα συνημμένο 
στην παρούσα απόφαση. 

Εντός της Ζώνης Α καθορίζονται οι χρήσεις γης ως α¬ 
κολούθως: 

Απαγορεύεται οποιαδήποτε αλλοίωση του εδάφους, η 
δόμηση, καθώς καιοιαδήποτε κατασκευή (π.χ. αποθήκες, 


θερμοκήπια κ.λπ.), για την οποία απαιτείται ή δεν απαιτεί¬ 
ται άδεια της αρμόδιας πολεοδομικής αρχής. 

Επιτρέπονται οι ανοιχτές καλλιέργειες, καθώς και η βο- 
σκή, απαγορευόμενης κάθε άλλης χρήσης. 

Επιτρέπονται μόνο τα απαραίτητα για την καλλιέργεια, 
απλά (με δίκτυο) επιφανειακά έργα άρδευσης. 

Επιτρέπεται, επίσης, η συντήρηση των υφισταμένων έρ¬ 
γων υποδομής. 

Των νομίμων προϋφισταμένων της ζώνης κτισμάτων ε¬ 
πιτρέπεται η επισκευή μόνο για λόγους χρήσης και υγιει¬ 
νής, απαγορευομένης οιασδήποτε προσθήκης καθ' ύψος 
ή κατ' έκταση, και οιασδήποτε οχλούσας χρήσης τους. 

Γ ια οιαδήποτε επιτρεπόμενη δραστηριότητα εντός της 
Ζώνης Α απαιτείται η προηγούμενη έγκριση και επίβλεψη 
της αρμόδιας γιατηνπεριοχή ΙΒ' Εφορείας Προϊστορικών 
και Κλασσικών Αρχαιοτήτων Ιωαννίνων. 

Ως προς τα αυθαίρετα κτίσματα, τα οποία εντός αρχαι¬ 
ολογικού χώρου ουδέποτε νομιμοποιούνται, αλλά υπο¬ 
χρεωτικά κατεδαφίζονται, κατά τις κείμενες διατάξεις 
(Κ.Ν. 5351/32 «Περί αρχαιοτήτων» άρθρα 50 και 52, Ν. 
1337/83, ΦΕΚ 33/τ.Α714.3.83 «Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις» 
άρθρα 15 παράγραφος 2 στ, 16 παράγραφος 2 και 17 πα¬ 
ράγραφος 1), επισημαίνεται ότι επιβάλλεται πάντοτε η ά¬ 
μεση κατεδάφιση τους. 

Είναι αυτονόητο ότι, επειδή η έγκριση ή μη της πρώτι¬ 
στα κατά νόμο αρμόδιας για περιοχή αρχαιολογικού χώ¬ 
ρου Υπηρεσίας μας χωρεί ανεξάρτητα και αυτοτελώς α¬ 
πό οποιαδήποτε άλλη έγκριση συναρμόδιας αρχής, της 
οποίας και κατισχύει, κάθε συναρμόδια Υπηρεσία θα πρέ¬ 
πει, στα πλαίσια της αρμοδιότητας και δικαιοδοσίας της, 
να υλοποιεί με κάθε μέσο την έκτου νόμου επιβαλλομένη, 
για την προστασία του εν λόγω αρχαιολογικού χώρου και 
της φυσιογνωμίας του, άμεση διακοπή εργασιών οποιου- 
δήποτε μη επιτρεπομένου έργου και την άμεση κατεδά¬ 
φιση ή καθαίρεση οποιουδήποτε εντός αυτού κτίσματος 
ή κατασκευής, η οποία δεν έχει την έγκριση της αρμόδιας 
Υπηρεσίας μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αρ. πρωτ. ΔΠΑ/12400/98 (3) 

Χαρακτηρισμός ως διατηρητέου κτιρίου, φερομένου ως ι¬ 
διοκτησία Μαρίας - Χιόνης Τροιζή, που βρίσκεται στην 
συνοικία «Πλατανέλι» του οικισμού Πλωμαρίου της νή¬ 
σου Λέσβου και καθορισμός ειδικών όρων και περιο¬ 
ρισμών δόμησης αυτού. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός(ΦΕΚ 210/Α/85) και ειδικότερα τα άρθρα 3 και 
4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88) 

2. Το άρθρο 29Ατου Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε στο Νόμο αυτό με 
το άρθρο 27 του Ν. 2081/92, όπως αντικαταστάθηκε με 
την παρ. 2α του άρθρου 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων Υ¬ 
πουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, 
3 και παρ. 2 Ε, 8) αυτού. 

5. Την υπ’ αριθ. 8555/27.11.90 κοινή απόφαση των Υ¬ 
πουργών Προεδρίας της Κυβέρνησης και Αιγαίου. «Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 892/90» (ΦΕΚ741/Β/29.11.90). 

6. Τον φάκελλο του θέματος που υπέβαλε στο Υπουρ¬ 
γείο Αιγαίου η ενδιαφερόμενη Μαρία Χιόνη Τροιζή με την 
από 10.12.97 αίτησή της που έλαβε τον αριθ. πρωτ. 
10843/10.12.97 του Υπουργείου Αιγαίου. 

7. Την από 24.11.1998 αιτιολογική έκθεση του Τρήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στην ενδιαφερομένη Μαρία Χιόνη Τροιζή με το α- 
ριθ. πρωτ. ΔΠΑ/10843/97/24.11.98 έγγραφό μας. 

8. Την από 11.12.98 απάντηση της ενδιαφερομένηςς. 

9. Τις από παρατηρήσεις στις αντιρρήσεις της ενδιαφε- 
ρομένης της Υπηρεσίας μας. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάροις του 
Κρατικού προϋπολογισμού και του οικείου Ο.Τ.Α. απο¬ 
φασίζουμε: 


1. Χαρακτηρίζεται ως διατηρητέο το κτίριο, φερόμενο 
ως ιδιοκτησία Μαρίας · Χιόνης Τροιζή, που βρίσκεται στη 
συνοικία «Πλατανέλι» του οικισμού Πλωμαρίου της νήσου 
Λέσβου, όπως φαίνεται σημειωμένο στο Τοπογραφικό 
διάγραμμα σε κλίμακα 1:1000, που θεωρήθηκε από την 
Προϊσταμένη του Τμήματος Πολιτιστικής Ανάπτυξης του 
Υπουργείου Αιγαίου με την υπ’ αριθμ. 12400/98/99 πράξη 
της και που συνοπτικό του αντίτυπο δημοσιεύεται με την 
παρούσα απόφαση, επειδή πρόκειται για παραδοσιακό 
κτίριο που φέρει αξιόλογα μορφολογικά διακοσμητικά 
και αρχιτεκτονικά στοιχεία παραδοσιακής αρχιτεκτονι¬ 
κής. 

2. Στο χαρακτηριζόμενο ως διατηρητέο κτίριο, απαγο- 
εύεται κάθε αφαίρεση, αλλοίωση ή καταστροφή των επί 
μέρους στοιχείων του και των εν γένει λειτουργικών και 
διακοσμητικών του στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς του χαρακτηριζομένου ως διατηρητέου 
κτιρίου, εφ’ όσον δεν αλλοιώνεται ο αρχιτεκτονικός του 
χαρακτήρας. 

4. Επιβάλλεται η αποκατάσταση όλων των ξύλινων 
κουφωμάτων του κτιρίου, η μορφή των οποίων θα καθο¬ 
ριστεί μετά πό μελέτη που θα εγκριθεί από την αρμόδια Ε- 
ΠΑΕ. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν 
χρήσεις των χώρων του κτιρίου. 

6. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου ως διατηρητέου 
κτιρίου και στον περιβάλλοντα χώρου του, καθώς και για 
την τοποθέτηση επιγραφών απαιτείται η έγκριση της Ε¬ 
πιτροπής Πολεοδομικού και Αρχιτεκτονικού Ελέγχου (Ε- 
ΠΑΕ). 

7. Η απόφαση αυτή να δημοσιευθεί με το σχεδιάγραμ¬ 
μα που τη συνοδεύει στην Εφημερίδα της Κυβέρνησης. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβέρνησης. 

Μυτιλήνη, 4 Φεβρουάριου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΖΙΚΕΑΙΟ τιοΛΕ-ΟΖ 

Αριθ. 19032/5695/98 ( 4 ) 

Αναστολή οικοδομικών εργασιών και χορήγηση οικοδομι¬ 
κών αδειών στον οικισμό της κοινότητας Κρυονερίου 
Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπ’ όψη: 

Τις διατάξεις του από 17.7.23 Ν. Δ/ματος «περί σχεδίων 
πόλεων και κωμών του Κράτους όπως τροποποιήθηκε και 
συμπληρώθηκε μεταγενέστερα. 

Τις διατάξεις του Ν. 2218/94 «Ίδρυση Νομαρχιακής Αυ¬ 
τοδιοίκησης, τροποποίηση διατάξεων για την Πρωτοβάθ¬ 
μια Αυτοδιοίκηση και την Περιφέρεια και άλλες διατάξεις 
(Φ.Ε.Κ. 90/Τ.Α./13.6.94) και τις όμοιες του 2240/94 συ¬ 
μπλήρωση διατάξεων για τη Νομαρχιακή Αυτοδιοίκηση 
και άλλες διατάξεις (Φ.Ε.Κ. 133Α/16.9.94, με τις οποίες ι¬ 
δρύθηκαν οι Νομαρχιακές Αυτοδιοικήσεις. 

Τον ισχύοντα οργανισμό εσωτερικής λειτουργίας των 
Υπηρεσιών της Νομαρχιακής Αυτ/σης Αν. Αττικής (Φ.Ε.Κ. 
400Β/95). 

Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν. Δ/γμα 1018/71. 

Τις διατάξεις του Π. Δ/τος 183 Φ.Ε.Κ. 70Α/86 περί ε- 
γκρίσεως τροποποιήσεων σχεδίων πόλεων. 

Το Τ.Υ. 2711/12.6.97 έγγραφο Δ/νσης Τεχνικών Υπηρε¬ 
σιών Νομ. Αυτ. Αν. Αττικής. 

Το 2508/5.11.98 έγγραφο της Προέδρου της Κοινότη¬ 
τας Κρυονερίου. 

Το 7793/7.12.98 έγγραφο του Πολεδ. Γραφείου Καπαν- 
δριτίου. 

Την από 13.1.99 εισήγηση τμήαμτος Χωροταξίας 
Δ/νσης Π.Χ.Π. ^.ΑΑΑ. 

Την από 14.1.99 Γνωμοδότηδη του Συμβουλίου 
ΠΕ.ΧΩ.ΔΕ Ν.Α.Α.Α. (σου 1η-πράξη2η). 


Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κοινοτικού Προϋ¬ 
πολογισμού, αποφασίζουμε: 

Την αναστολή των οικοδομικών εργασιών και της έκδο¬ 
σης των οικοδ. αδειών στην περιοχή πλησίον του ρέμμα- 
τος, μέχρις ότου η Κοινότητα Κρυονερίου συντάξει υ¬ 
δραυλική μελέτη με σκοπό να διαπιστωθεί ότι οι διατομές 
των αγωγών, που έχουν ήδη τοποθετηθεί, επαρκούν για 
την αποχέτευση των όμβριων υδάτων και στη συνέχεια να 
συμφωνήσει και η αρμόδια Δ/νση των Τεχνικών Υπηρε¬ 
σιών της Νομ. Αυτ. Αν. Αττικής με δεδομένο ότι το συγκ. 
ρέμμα έχει μπαζωθεί και έχει καταστεί ανενεργό. 

Πιο συγκεκριμμένα, αναστέλλονται επί τριμήνου οι οικ. 
εργασίες κα η έκδοση οικοδ. αδειών στις ιδιοκτησίες: 30, 
31, 32, 33, 12 Ν39 και Ν40 στο Ο.Τ. 101, στις ιδιοκτησίες 
13 και 14 στο Ο.Τ. 97 και στις ιδιοκτησίες 06, 07, 08 στο 
Ο.Τ. 99 όπως φαίνεται στο συνημμένο στη παρούσα το- 
πογραφικό διάγραμμα εφαρμογής. 

Σε επρίπτωση που η Δ/νση Τεχνικών Υπηρεσιών, δεν συ¬ 
νηγορήσει στην προτεινόμενη ρύθμιση, θα πρέπει η Υπη¬ 
ρεσία να προχωρήσει στην τροποποίηση του ρυμ. σχεδί¬ 
ου της περιοχής, αφού παραταθεί η προτεινόμενη με την 
παρούσα τρίμηνη αναστολή. 

Η ισχύς της παρούσας άρχεται από τη δημοσίευση 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 25 Ιανουάριου 1999 

Ο Νομάρχης 
ΔΗΜ. ΑΝ. ΦΡΑΓΚΟΣ 








